CELEX: 62019TN0487
Language: fi
Date: 2019-07-08 00:00:00
Title: asia T-487/19: Kanne 8.7.2019 — CU v. alueiden komitea

2.9.2019   
            
            
               FI
            
            
               Euroopan unionin virallinen lehti
            
            
               C 295/81
            
         
      Kanne 8.7.2019 — CU v. alueiden komitea
      (asia T-487/19)
      (2019/C 295/107)
      Oikeudenkäyntikieli: ranska
      
         Asianosaiset
      
      
         Kantaja: CU (edustajat: asianajajat S. Orlandi ja T. Martin)
      
         Vastaaja: Alueiden komitea
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  kumoaa 18.10.2018 tehdyn päätöksen, joka koskee kantajan palkan laskemiseen sovellettavan kertoimen alentamista sen jälkeen, kun hänet ylennettiin palkkaluokkaan AD 14 vuoden 2019 ylennyskierroksella
               
            
                  —
               
               
                  velvoittaa alueiden komitean korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kolmeen kanneperusteeseen.
      
                  1)
               
               
                  Ensimmäisen kanneperusteen mukaan Euroopan unionin henkilöstöön sovellettavien palvelussuhteen ehtojen (jäljempänä henkilöstösäännöt) 44 artiklaa, luettuna yhdessä henkilöstösääntöjen liitteessä XIII olevan 7 artiklan 7 kohdan kanssa, on rikottu, koska riidanalaisessa päätöksessä rikotaan kantajan oikeutta hänen palkkaansa sovellettavan kertoimen, joka vastaa palkkatason automaattisen nousun arvoa, korottamisesta.
               
            
                  2)
               
               
                  Toisen kanneperusteen mukaan riidanalaisessa päätöksessä on loukattu perusoikeutta yhdenvertaiseen kohteluun ja suhteellisuusperiaatetta, koska kahta virkamiestä, jotka ovat yhtä ansioituneita, joiden palvelusajan pituus on sama ja jotka ylennettiin samana päivänä, kohdellaan eri tavalla.
               
            
                  3)
               
               
                  Kolmannen kanneperusteen mukaan kantajan perusteltua luottamusta siihen, että hänen palkkatason automaattisen nousun arvo säilyy hänen viimeisimmän ylentämisensä jälkeen, on loukattu, koska kerrointa on alennettu kymmenen kuukautta alkuperäisen toimen jälkeen.